**ISebe leMfundo leNtshona Koloni: IPROGRAM YOKUPHUCULA INDLELA YOKUCINGA**

**I-*ClassDojo***

**Isahluko 4: Ilizwe emangalisayo lokusebenza kwemithambo-luvo (*neurons*)**

Wafika uMojo ngenye imini esikolweni wabhaqa ummangaliso oncamisa umxhelo. Yayide yafika ekugqibeleni idivayisi entsha yakhe. Kodwa kwathi kanye aza kuyivula, kwafika uKatie.

“Mojo, wenza ntoni?”

“Ndizilungiselela ukuba yingqondi!” waphendula uMojo.

“*Uhm*…, loo nto iza kukwenza njani ukuba ube yingqondi?” wabuza uKatie.

“Iza kwenza ingqondo yam ikhule ngokuyithi ntlo ngamandla ombane; bendicinga ukuba loo nto icacile.”

“Mojo, ndicinga ukuba lixesha lokuba ufumanise indlela ingqondo yakho esebenza ngayo,” watsho uKalie. “Lixesha lokuba utyelele uNks Klara.”

UNks Klara wayengumntu ofuna ukwazi zonke izinto. Akubanga kudala wangusosayensi wokusebenza kwengqondo nemithambo-luvo (*neuroscientist*) owaziwa kwihlabathi ngokubanzi, kodwa izinto awazibhaqayo zamkhuthaza ukuba azame umngeni omtsha owabangela ukuba abe ngutitshala wezoBugcissa neDrama. Iklasi kaNks Klara yayikwikhonteyina eyitreyila enkulu kude nekhampasi eyintloko. UKatie noMojo wakhwela wayokutsho encochoyini yenduli wafumana uNks Klara esetyisa iingcinga egadini yakhe.

“Katie noMojo, kudala ndinilindele,” watsho uNks Klara.

“UKatie uthi uyayazi indlela ezisebenza ngayo iingqondo zethu.” watsho uMojo.

“Kuhle, nkqu noososayensi abanjengam asikuqondi kakuhle ukuba zisebenza njani iingqondo zethu," watsho uNks Klara, “kodwa sazi kancinci. Siyazi ukuba ingqondo yethu yenziwe zizicwityana ezibizwa ngokuba yimithambo-luvo (*neurons*). Xa le mithambo-luvo iqhagamshelana, ithumela iphinde ibuyisele imiqondiso yombane ukwenzela ukunxibelelana kwayo imithambo-luvo. Yonke into unokuyenza, ukususela ekufundeni incwadi ukuya ekukhweleni ibhayisekile, yaye yenzeka kuphela kuba imithambo-luvo yakho iqhagamshelana. Ngoku, nantsi into enomtsalane kakhulu. Ninawo amandla okutshintsha indlela imithambo-luvo (*neurons*) yenu eqhagamshelene ngayo nokufunda indlela enenza ngayo izinto ebeningasoze nicinge ukuba ningazenza.”

“Nj… a…ni?” wabuza uMojo.

“Inye kuphela indlela yokwenjenjalo,” watsho uNks Klara, engqiyama, “funda izinto ezingumngeni.”

UMojo wayethabathekile. Wabhekisa kuKatie. “Katie, sijongene nowona mngeni mkhulu kakhulu onokuwucinga.”

**Isiphelo**